**colecţionartul de răni**

*Teodor Dume*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(premiul - l - la concursul Prin colbul vremii, ediţia a doua-2015)

poate că teama pe care o invoc

nici nu există

nici oamenii întorşi de la muncă

cu haina purtată pe umeri ca un semn

de ultimă suflare a trudei

nu există

decât

o moarte prin care văd înăuntru

nu ştiu dacă e bine sau rău

toate acestea îmi inflamează iubirea

şi tot ce-am avut...

până la urmă aş putea spune că

nu există nicio amintire

cu un copil în pantalon scurt

ci doar un bătrân colecţionar de răni

pe care şi Dumnezeu l-a uitat

nu mai ştiu niciun cuvânt care începe cu mine

ştiu însă un loc pe unde nu mai trece nimeni

singurătatea cotrobăie prin umbră şi

muşcă

puţin câte puţin

îmi fac loc în propria-mi rană şi aştept...